Podvāze
Podvāze, saukta arī Pudveize vai Biržupe, ir Ziemeļsusējas kreisā pieteka Jēkabpils novadā. Sākas Nomavas purva austrumu malā. Pa grāvju tīklu uzņem purva un Nomavas ezera ūdeņus. Gandrīz visā garumā (izņemot nelielu posmu pie Biržiem) upes gultne regulēta. Tek cauri Priekulānu ezeram. Lielākās pietekas - Biržupes grāvis un Lakstīgalu grāvis. Biržupes grāvis savieno Podvāzi ar Dienvidsusējas baseinu. Lielākās apdzīvotās vietas krastos: Dubulti, Birži. Upi šķērso autoceļš P75.